বাংলা থেকে ফের গ্রেফতার বাংলাদেশি

মুর্শিদাবাদ: বাংলাদেশি অনুপ্রবেশকারীদের রাজ্যের বিভিন্ন প্রান্ত থেকে গ্রেফতার করা হচ্ছে। অবৈধভাবে বাংলায় প্রবেশ করছেন তারা, এই অভিযোগে রাজ্যের বিভিন্ন প্রান্তে চলছে পুলিশি নজরদারি। ইতিমধ্যেই, রাজ্যের বিভিন্ন প্রান্ত থেকে অবৈধভাবে বসবাসকারী বাংলাদেশিদের গ্রেফতার করা হয়েছে। আর এবার, লালগোলা থানার পুলিশ গ্রেফতার করল ৪ বাংলাদেশি অনুপ্রবেশকারীকে।

আরও পড়ুন: ভোটার তালিকায় ‘Duplicate’ নাম, সংশোধন নিয়ে কমিশনকে নির্দেশ দিল্লি হাইকোর্টের

মঙ্গলবার মুর্শিদাবাদ অন্তর্গত জলঙ্গিতে, ভারত-বাংলাদেশ সীমান্তবর্তী এলাকায় বাংলাদেশের ছাউনি তৈরি করা শুরু হয়। আর তখনই ৪ বাংলাদেশি অনুপ্রবেশ করে আর তারপরেই তাদের গ্রেফতার করা হয়। ৪ বাংলাদেশিকে গ্রেফতার করা হয় গতকাল লালগোলা থানার অন্তর্গত ভবানীপুর মোড় থেকে। ধৃত ২ জনের বাড়ি বাংলাদেশের রাজশাহীতে।

পুলিশ সূত্রে জানা যায়, মঙ্গলবার রাত্রে এই চারজন লালগোলা থানার ভবানীপুর মোর এলাকায় ঘোরাঘুরি করছিল এবং তাদের ভগবানগোলা যাওয়ার পরিকল্পনা ছিল বলে জানা যাচ্ছে। উদ্দেশ্যহীনভাবে তাদের ঘোরাঘুরি করতে দেখে পুলিশের সন্দেহ হয়। আর তারপরেই পুলিশ তাদের জিজ্ঞাসাবাদ করে। কিন্তু কোন উত্তর না মেলায় পুলিশ তাদের গ্রেফতার করে। পুলিশের পক্ষ থেকে ধৃতদের চারদিনের পুলিশি হেফাজতের আবেদন জানিয়ে আজ অর্থাৎ বুধবার লালবাগ আদলতে তোলা হয়। ধৃতদের সঙ্গে আরও কোন বাংলাদেশি অনুপ্রবেশ ঘটিয়েছে কিনা তা খতিয়ে দেখা হচ্ছে। ইতিমধ্যেই এই ঘটনার প্রেক্ষিতে লালগোলা থানার পুলিশ শুরু করেছে তদন্ত।

দেখুন অন্য খবর